rejauldu/bengali-wikipedia huggingface dataset:
thumb|right|250px|হামলা/আক্রমণের ভিডিও ২৪ জানুয়ারি ২০০৯ সালে, শ্রী রাম সেনা নামের ব্যক্তি ভারতে মাঙ্গলুরুর একটি পাবে অবস্থিত একদল যুবতী নারী ও পুরুষকে আক্রমণ করে। শ্রী রাম সেনা ৪০ জনকে নিয়ে একটি দল তৈরি করে এবং পাব "অ্যামনেশিয়া - দ্য লাউঞ্জ" এ প্রবেশ করে যুবতী নারী ও পুরুষকে মারধর করে। রাম সেনা দাবি করে যে নারীরা পরম্পরাগত ভারতীয় মূল্যবোধ লঙ্ঘন করছে এই সকল পাবে প্রবেশ করে। রাম সেনার হামলার পর দুই নারীকে হাসপাতালে ভর্তি করা হয়। এই ঘটনার একটি ভিডিও ইউটিউবে সর্বাধিক দেখা ক্লিপে পরিণত হয়, যদিও টিভি দল কীভাবে 'অঘোষিত' হামলার জন্য প্রস্তুত ছিল তা জানা যায়নি।  অ্যামনেসিয়া পাবের কর্মীদের বক্তব্য অনুযায়ী জানা যায় যে, শনিবার বিকাল সাড়ে চারটার (৪:৩০ পিএম) দিকে হামলা হওয়ার এক ঘণ্টা আগে দুই ব্যক্তি হোটেলের সামনের ডেস্কে আসেন এবং দাবি করেন তারা হোটেলের প্রাঙ্গণ পরিদর্শন করতে চায়। ঘটনার পর স্থানীয় পুলিশ কর্মকর্তারা জানালেন যে তারা কোনো চাঁদাবাজির চেষ্টা করেনি।Rama Sene, Bajrang Dal vie for ‘credit,’ extortion under scan – 27 January 2009, The Indian Express তবে পুলিশ সন্দেহ করেন যে কোনো লুকানো চাঁদাবাজির ব্যবস্থা করতে চেয়েছিলেন যার মাধ্যমে পরবর্তীতে অর্থ আদায় করতে সক্ষম হবে।  প্রতিষ্ঠাতা প্রমোদ মুথালিক বলেন, "যে এই কাজ করেছে সে ভালো কাজ করেছে। মেয়েরা পাবগুলিতে যাচ্ছে তা গ্রহণযোগ্য নয়। তাই সেনা সদস্যরা যা করেছে তা ঠিক ছিল। আপনি রাজ্যের বিজেপি সরকারকে বদনাম করার জন্য এই ছোট্ট ঘটনাটি তুলে ধরছেন।"  ২০১৮ সালে, মুথালিক এবং অন্য ২৪ জনকে আদালত পাব হামলার অভিযোগ থেকে খালাস দেয়।  গ্রেফতার thumb|right|250px|Prasad Attavar speaks about the attack outside court on 31 January কর্ণাটক পুলিশ শ্রী রাম সেনার আহ্বায়ক প্রসাদ আত্তাভরকে সংগঠনের আরেক সদস্য লোহিতের সাথে তুলে নিয়ে যায়। পুলিশ সূত্রে জানা গেছে, মাঙ্গলুরুর আদ্যর নামের একটি এলাকায় এই ঘটনার পর থেকে তারা লুকিয়ে ছিল। পুলিশ এখনও দিনাকর নামে সংগঠনের আরেকজন মূল সদস্যকে খুঁজছে, যিনি এই হামলার জন্য দায় স্বীকার করেছিলেন। শ্রী রাম সেনার প্রধান প্রসাদ আত্তাভর দাবি করেছিলেন যে এই মেয়েরা তার বোনের মতো এবং তার বোনদের উপর কেউ হাত তুলবে সেটা গ্রহণ যোগ্য হবেনা । পুলিশ সূত্র জানিয়েছে যে এই হামলায় মোট ৪০ জন জড়িত ছিল এবং এখন পর্যন্ত তারা এই হামলার মধ্যে ১৯ জনকে ঘটনা স্থল থেকে তুলে নিতে পেরেছে।  এই ঘটনায় এখন পর্যন্ত প্রায় ২৭ জনকে গ্রেফতার করা হয়েছে। শ্রী রাম সেনার অধীনে কর্ণাটক অঞ্চলে  ১,০০০-১,৫০০ ক্যাডার রয়েছে, যারা হুমকি দিয়ে জানায়, যদি ২৯ জানুয়ারি ২০০৯ বৃহস্পতিবার সন্ধ্যার মধ্যে মুথালিককে মুক্তি না দেওয়া হয়, তাহলে রাজ্যব্যাপী ধর্মঘট করবে । একজন পাব হামলার শিকার এনডিটিভিকে জানিয়েছে তিনি এই বেপারে হুমকি মুলক ফোন কল পেয়েছিলেন।  তথ্যসূত্র  বহিঃসংযোগ   Mangalore Pub attack revisits: Girls attacked in Resort  বিষয়শ্রেণী:২০০৯-এ ভারত বিষয়শ্রেণী:ভারতে সহিংসতা বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:ভারতে রক্ষণশীলতা বিষয়শ্রেণী:২০০৯-এ ভারতে অপরাধ বিষয়শ্রেণী:ভারতে হিন্দু অনুপ্রাণিত সহিংসতা
নাইমুল ইসলাম রাতুল হলেন একজন বাংলাদেশি গায়ক। তিনি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার ২০১৮ লাভ করেছেন।  সঙ্গীত পেশাজীবন নাইমুল ইসলাম রাতুল ২০১৩ সালে মেরিডিয়ান-চ্যানেল আই ক্ষুদে গানরাজ প্রতিযোগিতায় দ্বিতীয় রানারআপ হয়েছিলেন। তিনি ২০১৮ সালে মুক্তিপ্রাপ্ত পুত্র চলচ্চিত্রে "যদি দুঃখ ছুঁয়ে" শিরোনামের গানটি গেয়ে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার ২০১৮ লাভ করেন। ২০১৯ সালের ১৯ ডিসেম্বর তাঁর মৌলিক গান 'সাজনা রে' গান প্রকাশিত হয়।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী নেপথ্য সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী
উইমেন্স কলেজ, তিনসুকিয়া আসামের তিনসুকিয়াতে অবস্থিত একটি মহিলা সাধারণ ডিগ্রি কলেজ। কলেজটি ১৯৬৬ সালের ৯ই জুলাই প্রতিষ্ঠিত হয়। এটি ডিব্রুগড় বিশ্ববিদ্যালয়ের অধিভুক্ত। বর্তমানে এটি ইউজিসির ২(এফ) এবং ১২(বি) মর্যাদাপ্রাপ্ত কলেজ। কলেজটিতে পনের শতাধিক শিক্ষার্থী এবং শতাধিক শিক্ষণ ও কর্মচারী রয়েছে। এখানে ইগনু-এর একটি পূর্ণাঙ্গ অধ্যয়ন কেন্দ্র এবং ডিব্রুগড় বিশ্ববিদ্যালয়ের একটি দূরশিক্ষা কেন্দ্র রয়েছে।   বিভাগসমূহ  কলেজের বিভাগসমূহের মধ্যে রয়েছে:  অসমীয়া  ইংরেজি  বাংলা  শিক্ষা  দর্শন  অর্থনীতি  গণিত  বাণিজ্য  কম্পিউটার বিজ্ঞান  ইতিহাস  রাষ্ট্রবিজ্ঞান  সংস্কৃত  সমাজতত্ত্ব  ব্যবসা এবং ব্যবস্থাপনা অধ্যয়ন  মানবিক ও সামাজিক বিজ্ঞান  হিসাববিজ্ঞান ও বাণিজ্য   নতুন ক্যাম্পাস  সম্প্রতি কলেজ কর্তৃক একটি নতুন জমি অধিগ্রহণ করা হয়েছে, যেখানে রাষ্ট্রীয় উচ্চতর শিক্ষা অভিযান – রুসা থেকে প্রাপ্ত অনুদান ব্যবহার করে একটি নতুন ক্যাম্পাস গড়ে তোলা হচ্ছে।   তথ্যসূত্র    বহিঃসংযোগ   বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ আসামে প্রতিষ্ঠিত
নাটুদা মাধ্যমিক বিদ্যালয় হলো চুয়াডাঙ্গা জেলার সবচেয়ে প্রাচীন বিদ্যালয়। এটি চুয়াডাঙ্গা জেলার দামুড়হুদা উপজেলার নাটুদহ ইউনিয়নে অবস্থিত।   ইতিহাস  ব্রিটিশ শাসনামলে নাটুদাহের জমিদার শ্রী নফরচন্দ্র পাল চৌধুরী তার স্ত্রী রাধা রানীর অনুরোধে একটি প্রাথমিক বিদ্যালয় প্রতিষ্ঠা করেন। শুরুতে বিদ্যালয়টিতে শিক্ষার্থী সংখ্যা তেমন ছিল না। তবে পরবর্তীতে শিক্ষার্থী সংখ্যা বাড়তে থাকলে ১৯০৬ খ্রিষ্টাব্দে নফলচন্দ্র একটি চারতলা ভিতবিশিষ্ট একতলা দালান নির্মাণ করেন। আবার তিনি প্রথম তলার ১৫ কক্ষ বিশিষ্ট ভবন সংলগ্ন এলাকায় প্রধান শিক্ষকের জন্য চেম্বারসহ পাকা অফিস কক্ষও নির্মাণ করে দেন এবং ৯ দশমিক ২২ একর জমি বিদ্যালয়টির জন্য দান করেন। তিনি তার স্ত্রীর নামানুসারে এই বিদ্যালয়টির নামকরণ করেন রাধারানী ইন্সটিটিউশন। ১৯০৯ খ্রিষ্টাব্দে বিদ্যালয়টি কলকাতা বিশ্ববিদ্যালয় কর্তৃক স্বীকৃতি প্রাপ্ত হয়। ১৯৬১ সালে কলকাতা শিক্ষা বোর্ডের পূর্ব রেজিষ্ট্রেশনে প্রতিষ্ঠানটি নাম পরিবর্তন করে রাখা হয় নাটুদা মাধ্যমিক বিদ্যালয়। বর্তমানে এটি যশোর শিক্ষা বোর্ডের অধিভুক্ত। নির্মাণ কাজের শুরুর দিকে কলকাতার একটি প্রকৌশল সংস্থার প্রস্তুত নকশায় ব্লু-প্রিন্টের চারদিকের করিডোরসহ ১৫ কক্ষ বিশিষ্ট প্রতিটি তলায় ২৫০টি করে চারতলা ভবনটিতে সর্বমোট দরজার সংখ্যা ছিল এক হাজার। এ জন্য এই বিদ্যালয়টি হাজার দুয়ারী বিদ্যালয় নামে পরিচিত।   টীকা    তথ্যসূত্র   বিষয়শ্রেণী:চুয়াডাঙ্গা জেলার শিক্ষাপ্রতিষ্ঠান বিষয়শ্রেণী:চুয়াডাঙ্গা জেলার দর্শনীয় স্থান
আর্থ্রস্কোপি হল খুবই ক্ষুদ্রায়তনের অস্ত্রোপচার পদ্ধতি যেখানে হাড়ের সংযোগস্থলে খুব ছোট ছিদ্র দিয়ে আর্থ্রোস্কোপ প্রবেশের মাধ্যমে সমস্যা নিরূপণ ও কিছু কিছু সময় ক্ষয়ক্ষতিও সারানো হয়। আর্থ্রোস্কোপ হল এক ধরনের এন্ডস্কোপ বা সিলিন্ডার অথবা টিউবাকৃতির আলোক যন্ত্র বিশেষ, যা হাড়ের সংযোগস্থলের খুব ছোট ছিদ্রের মধ্য দিয়ে প্রবেশ করানো হয়। হাঁটুর লিগামেন্ট (এন্টেরিওর ক্রুসিয়েট লিগামেন্ট বা এসিএল) পুনর্গঠনের সময় আর্থস্কোপি করা হয়ে থাকে।   ধরন    হাঁটু  নী আর্থ্রস্কোপি, বা হাঁটুর আর্থ্রস্কোপি অস্ত্রোপচার, এক ধরনের অস্ত্রোপচার যা আরথ্রস্কোপিরমাধ্যমে করা হয়ে থাকে।  এটা পূর্বে ব্যবহৃত আর্থ্রটমি বা ধ্রুপদী মুক্ত অস্ত্রোপচার (ক্লাসিক ওপেন সার্জারী) কে প্রতিস্থাপন করেছে। হাড়ের চিকিৎসার ক্ষেত্রে আর্থ্রস্কোপিক হাঁটুর অস্ত্রোপচার খুবই প্রচলিত একটি চিকিৎসা পদ্ধতি। প্রতি বছর প্রায় ২০ লক্ষ আর্থ্রস্কোপিক হাঁটুর অস্ত্রোপচার করা হয়। হাঁটুর মেনিসকাসে আঘাতপ্রাপ্তি এবং এসিএল বা হাঁটুর লিগামেন্ট পুনর্গঠনে বহুল ব্যবহৃত একটি পদ্ধতি হল আর্থ্রস্কোপি।  মধ্যবয়স্ক থেকে বৃদ্ধবয়স্ক লোকের ছিঁড়ে যাওয়া মেনিসকাস অপসারণে যদিও আর্থ্রস্কোপি বহুল ব্যবহৃত হয়, তবুও এর মাধ্যমে প্রাপ্ত ফলাফলের উপযুক্ততা সম্পর্কে বৈজ্ঞানিক প্রমাণের অভাব রয়েছে।  একটি সাধারণ হাঁটুর আর্থ্রস্কোপিক অস্ত্রোপচারে হাঁটুর হাড়ের সংযোগস্থলের খুব ছোট ছিদ্র দিয়ে ফাইবার অপটিক্যাল ক্যামেরা (আর্থ্রস্কোপ) প্রবেশ করানো হয়। ছিদ্রের দৈর্ঘ্য হয় ৪ মিলিমিটার (১/৮ ইঞ্চি)। চাক্ষুষ অনুসন্ধানের জন্য এবং অস্ত্রোপচার চালাবার জন্য প্রয়োজনীয় ক্ষুদ্রাতিক্ষুদ্র যন্ত্রপাতি প্রবেশের জন্য আরো বড় ছিদ্র করা হতে পারে।   পশ্চাৎদেশ  প্রথমদিকে পশ্চাৎদেশের কোন অজানা বা অনির্ণীত ব্যথার পরীক্ষা-নিরীক্ষার জন্য পশ্চাৎদেশে আর্থ্রস্কোপি করা হত। তবে বর্তমানে পশ্চাৎদেশের হাড়ের সংযোগের ভিতর ও বাহির উভয়ের সমস্যার চিকিৎসায় আর্থ্রস্কোপি বহুলভাবে ব্যবহৃত হয়।   তথ্যসূত্র   বিষয়শ্রেণী:অভ্যন্তরবীক্ষণ
কার্ল ব্রুগ্‌মান () (১৬ই মার্চ, ১৮৪৯—২৯শে জুন, ১৯১৯) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাতত্ত্বে তার কাজের জন্য বিখ্যাত। Förster, Max: Worte der Erinnerung an Karl Brugmann. In: Indogermanisches Jahrbuch. VI. Band, Jahrgang 1918, Berlin/Leipzig 1920, VII-X. তিনি কর্মজীবনের অধিকাংশ সময় লাইপ্‌ৎসিশ বিশ্ববিদ্যালয়ে সংস্কৃত ভাষা ও তুলনামূলক ভাষাতত্ত্বের অধ্যাপক ছিলেন।   তথ্যসূত্র   বিষয়শ্রেণী:১৮৪৯-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:জার্মান ভাষাবিজ্ঞানী
২০২৪ গ্রীষ্মকালীন অলিম্পিকে বাস্কেটবল ইভেন্টের পুরুষদের ৫x৫ বাস্কেটবল টুর্নামেন্ট ফ্রান্সের প্যারিস শহরে, ২৭ জুলাই থেকে ১০ আগস্ট ২০২৪ পর্যন্ত অনুষ্ঠিত হতে চলেছে। ম্যাচগুলি পিয়ের মরোঁ স্টেডিয়াম ও অ্যাকোর এরিনাতে খেলা হবে।  ফরম্যাট বারোটি দলকে চারটি দলের তিনটি গ্রুপে ভাগ করা হবে এবং প্রতিটি গ্রুপের মধ্যে একটি করে রাউন্ড-রবিন অনুষ্ঠিত হবে। প্রতিটি গ্রুপের প্রথম এবং দ্বিতীয় স্থান অধিকারী দল কোয়ার্টার ফাইনালে যায় এবং পাশাপাশি দুটি সেরা তৃতীয় স্থান অধিকার করে। প্রাথমিক রাউন্ডের পরে, দলগুলিকে তাদের ফলাফল অনুসারে গ্রুপ করা হবে এবং কোয়ার্টার ফাইনালের জন্য গ্রুপগুলির মধ্যে একটি ড্র জোড়া দল হবে। ড্রয়ের জন্য দলগুলিকে চারটি পটে বাছাই করা হবে, যার মধ্যে শীর্ষ দুই-র্যাঙ্কযুক্ত দল (পট ডি), ৩য়-৪র্থ র‌্যাঙ্কড দল (পট ই), ৫-৬ তম র‌্যাঙ্কড দল (পট এফ) এবং ৭-৮ম র‌্যাঙ্কড দল (পট জি)। পট ডি-এর দলগুলি পট জি-এর একটি দলের মুখোমুখি হয় এবং পট ই-এর দলগুলি পট এফ-এর একটি দল৷ একই গ্রুপের দলগুলি আবার একে অপরের মুখোমুখি হতে পারে না৷ পট ডি থেকে উভয় দল সেমিফাইনালে খেলার যোগ্যতা অর্জন করলে, তারা একে অপরের বিরুদ্ধে খেলতে পারবে না। উত্তীর্ণ দল উত্তীর্ণ হওয়ার মাধ্যম  তারিখ ভেন্যু  কোটা উত্তীর্ণ দলআয়োজক দেশ    ১  ২০২৩ ফিবা বাস্কেটবল বিশ্বকাপআফ্রিকা    ১  আমেরিকা২ এশিয়া১ ইউরোপ২ ওশিয়ানিয়া১  ২০২৪ ফিবা পুরুষ অলিম্পিক বাছাইপর্ব ২–৭ জুলাই ২০২৪  ভ্যালেন্সিয়া ১    রিগা ১    পাইরাস ১    সান জুয়ান ১  মোট  ১২  রেফারি পরিচালনার জন্য নিম্নলিখিত ৩০ জন রেফারির নাম ঘোষণা করা হয়:    হুয়ান ফার্নান্ডেজ    জেমস বয়ার   আদেমির জুরাপভিচ   ম্যাথিউ কালিও   মারিপিয়ে মালো   মার্টিন ভুলিচ   ম্যাজ ফর্সবার্গ   কার্লোস পেরালতা   ইয়োহান রসো   পিটার প্রাখ   তাকাকি কাতো   ইয়েভজেনি মিখেইয়েভ   মার্টিন্স কজলভস্কিস   গাতিস সালিন্স   রাবাহ নুজাইম   ইয়ান ডেভিডসন   ওমর বারমুডেজ   ভায়োলা জিওর্জি   জুলিও আনায়া   ওজচেক লিসকা   জনি বাতিস্তা   রবার্ট ভাজকুয়েজ   বোরিস ক্রেজিচ   লুইস কাস্তিলো   আরিয়াদনা চুয়েকা   আন্তোনিও কোনদে   আন্দ্রেস বারটেল   অ্যামি বোনার   ব্লাঙ্কা বার্নস   জেনা রেনিউ  গ্রুপ পর্ব গ্রুপ এ  গ্রুপ বি  গ্রুপ সি  নক-আউট পর্ব  চূড়ান্ত অবস্থান দল দল   ৭  (আ)৮ ৯৪১০৫১১৬১২   (আ) = আয়োজক পুরস্কার ফিবা অল-স্টার ফাইভগার্ড ফরওয়ার্ড সেন্টার  স্টিফেন কারি ডেনিস শ্রুডার লাব্রন জেমস নিকোলা জোকিচ ভিক্টর ওয়েমবান্যামাফিবা অল-সেকেন্ড টিমগার্ড ফরওয়ার্ড  বোগদান বোগদানোভিচ শাই গিলজাস-আলেকজান্ডার জিয়ানিস আন্তেতোকৌম্পো ফ্রাঞ্জ ওয়াগনার গার্শন ইয়াবুসেলেশ্রেষ্ঠ খেলোয়াড়:  লাব্রন জেমস রাইজিং স্টার:  ভিক্টর ওয়েমবান্যামাসেরা ডিফেন্ডার:  আলেক্সা আব্রামোভিচসেরা কোচ:  ভিনসেন্ট কোলে তথ্যসূত্র  বহিঃসংযোগ অফিসিয়াল ওয়েবসাইট টুর্নামেন্ট সারাংশ  বিষয়শ্রেণী:স্বাগতিক ফ্রান্সে আন্তর্জাতিক বাস্কেটবল প্রতিযোগিতা বিষয়শ্রেণী:২০২৪ গ্রীষ্মকালীন অলিম্পিকে বাস্কেটবল বিষয়শ্রেণী:২০২৪-এ বাস্কেটবল
তাহের আহমেদ (১ ডিসেম্বর ১৯৫০ – ৪ জুলাই ২০২০) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ৪-০৩-২০১২    জন্ম ও শিক্ষাজীবন  তাহের আহমেদ'র পৈতৃক বাড়ি নোয়াখালী জেলার চাটখিল উপজেলার নিজ ভাওরে গ্রামে। তার বাবার নাম সাইদুর রহমান এবং মায়ের নাম তহুরুন নাহার, স্ত্রী: আনজুমা আখতার।   কর্মজীবন  ১৯৭১ সালে তাহের আহমেদ ঢাকা কলেজে পড়াশোনা করতেন। স্বাধীনতার পর তাহের আহমেদ সেনাবাহিনীতেই থেকে যান। ১৯৮০ মেজর পদ থেকে অবসর নেন।   মুক্তিযুদ্ধে ভূমিকা  শেরপুর জেলার নকলা উপজেলার ব্রহ্মপুত্র নদের কাছে বুরেরচরের যুদ্ধে তাহের আহমেদ যথেষ্ট রণকৌশল প্রদর্শন করেন। তার নেতৃত্বে সেখানে জামালপুরের বেগুনবাড়ি সেতু ধ্বংসের উদ্দেশ্যে একদল মুক্তিযোদ্ধা অবস্থান নিয়েছিলেন সেখানে। সেই সময় ট্রেনে একদল পাকিস্তানি সেনা আসলে তিনি আক্রমণের সিদ্ধান্ত নেন। পরিকল্পনামতো বেলা ১১টায় তারা একযোগে পাকিস্তানি সেনাদের আক্রমণ করেন এবং বিকেল পর্যন্ত যুধের পর পাকিস্তানি সেনারা পালিয়ে নদীর পাড়ে সমবেত হয়। এই সময় তাহের আহমেদ একটি কৌশল প্রয়োগ করেন। তাহের আহমেদের নির্দেশে কয়েকজন গ্রামবাসী নৌকায় করে পাকিস্তানি সেনাদের পার করে দেওয়ার অভিনয় করেন, নৌকা মাঝনদীতে যাওয়ামাত্র গ্রামবাসীরা তার সঙ্কেতে জলে ডুব দেন। তখন মুক্তিযোদ্ধারা পাকিস্তানি সেনাদের ওপর আক্রমণ চালালে পাকিস্তানি সেনারা এই অতর্কিত আক্রমণে নিহত হয়।   পুরস্কার ও সম্মাননা   বীর প্রতীক   তথ্যসূত্র    পাদটীকা     বিষয়শ্রেণী:১৯৫০-এ জন্ম বিষয়শ্রেণী:২০২০-এ মৃত্যু বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:নোয়াখালী জেলার ব্যক্তি
ধাগাড়িয়া রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিয়ার ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:১৯১৬-এ ভারতে প্রতিষ্ঠিত বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ চালু রেলওয়ে স্টেশন বিষয়শ্রেণী:১৯১৬-এ ভারতে চালু রেলওয়ে স্টেশন
পাকিস্তানের সংবিধান (১৯৫৬) ইসলামি প্রজাতন্ত্রী পাকিস্তানের প্রথম  সংবিধান যা ১৯৫৬ সালে প্রণীত হয়। এই সংবিধান ১৯৫৬ সাল থেকে ১৯৫৮ সালের সামরিক অভ্যুত্থান পর্যন্ত কার্যকর ছিল। এই সংবিধানের ১৩টি ভাগ, ২৩৪টি অনুচ্ছেদ ও ৬টি তফসিল ছিল। এই সংবিধানের মাধ্যমে পাকিস্তান অধিরাজ্য ইসলামি প্রজাতন্ত্রী পাকিস্তান নাম গ্রহণ করে। ১৯৫৬ সালের সংবিধানের ২১৪ নং অনুচ্ছেদে বাংলা ও উর্দুকে পাকিস্তানের রাষ্ট্রভাষা হিসেবে উল্লিখিত হয়েছিল।   উৎস  ১৯৪৭ সালে যুক্তরাজ্য থেকে  পাকিস্তান স্বাধীন হয়, কিন্তু ১৯৫৬ সাল পর্যন্ত কানাডা বা অস্ট্রেলিয়ার মতো ব্রিটিশ অধিরাজ্য হিসেবে বহাল ছিল।  ভারতীয় স্বাধীনতা আইন, ১৯৪৭ এর ধারা ৮ এর অধীন, ভারত সরকার আইন, ১৯৩৫ কিছু সংশোধনী সহকারে পাকিস্তানের সংবিধান হিসেবে কার্যকর ছিল ১৯৫৬ পর্যন্ত। কিন্তু পূর্ণ স্বাধীনতা অর্জনের জন্য জনগণের নির্বাচিত প্রতিনিধিদের দ্বারা সংবিধান প্রণয়নের প্রয়োজন ছিল। তাই স্বাধীনতা আইনের অধীনে প্রথম পাকিস্তানের গণপরিষদ গঠিত হলে গণপরিষদ প্রথমে সংবিধান প্রণয়নের দায়িত্বে নিয়োজিত হয়।   সীমাবদ্ধতা ও সমালোচনা  জাতীয় পরিষদে বাঙালিদের প্রতিনিধিত্ব প্রয়োজনের তুলনায় কম ছিল। প্রদেশগুলিকে কোন স্বায়ত্তশাসন দেওয়া হয় নি। সেনাবাহিনী প্রাতিষ্ঠানিকীকরণের সূচনাও হয় এই সংবিধানের মাধ্যমে।   বাতিল  ১৯৫৮ সালের ৭ই অক্টোবর, রাষ্ট্রপতি ইসকান্দার মির্জা একটি  অভ্যুত্থান ডি'আতাত  মঞ্চস্থ করেছিলেন। তিনি সংবিধান বাতিল করে দিয়েছিলেন, সামরিক আইন চাপিয়ে দিয়েছিলেন এবং জেনারেল মুহাম্মদ  আইয়ুব খান চিফ মার্শাল আইন প্রশাসক এবং আজিজ আহমদকে সেক্রেটারি জেনারেল এবং উপ -প্রধান মার্শাল আইন হিসাবে নিযুক্ত করেছিলেন প্রশাসক। তবে, তিন সপ্তাহ পরে জেনারেল আইয়ুব - যিনি সামরিক আইন আরোপের আগে সরকারের কর্তৃত্বকে প্রকাশ্যে প্রশ্ন করেছিলেন - তিনি ১৯৫৮ সালের ২ অক্টোবর ইস্কান্দার মির্জাকে দায়ের করেছিলেন এবং রাষ্ট্রপতি পদ গ্রহণ করেছিলেন, যা পাকিস্তানের রাজনৈতিক ব্যবস্থার সামরিকীকরণকে কার্যত আনুষ্ঠানিকভাবে আনুষ্ঠানিক করে তুলেছিল। চার বছর পরে একটি নতুন দলিল, ১৯৬২ সালের সংবিধান গৃহীত হয়েছিল। এটি শেষ পর্যন্ত ১৯৭৩ সালের সংবিধান দ্বারা সফল হয়েছিল।   তথ্যসূত্র   বিষয়শ্রেণী:পাকিস্তানের সংবিধান
জাহ্নবী চৌধুরানীমাত্র ১৩ বছর বয়সে স্বামী গোলকনাথ রায় চৌধুরীর মৃত্যুর পর সন্তোষ জমিদার বাড়ি মালিকানা লাভ করেন এর সঙ্গে সঙ্গে বিভিন্ন জনহিতকর কাজেও যথেষ্ট অবদান রাখেন।http://www.deshrupantor.com/mofossol/2019/07/01/152354  শিক্ষা প্রচারে অবদান তৎকালীন বৃহত্তর ময়মনসিংহ জেলার দ্বিতীয় ইংরেজি (এমই) বিদ্যালয় হিসেবে সন্তোষ জাহ্নবী উচ্চ বিদ্যালয় স্থাপন করেন (১৮৭০)।https://risingbd.com/feature-news/225926 ১৯৯৯ সালে মাওলানা ভাসানী বিজ্ঞান ও বিজ্ঞান প্রযুুক্তি বিশ্ববিদ্যালয় প্রতিষ্ঠা করা হয় উক্ত জমিদার বাড়িতে।জমিদার বাড়ির কিছু ভবন বর্তমানে পরিচর্যার অভাবে আস্তে আস্তে ধ্বংসের মুখে এবং উক্ত ক্যাম্পাশে এখনও মন্দির ও মঠ আছে জমিদারের স্মৃতি টিহ্ন হিসাবে।  চিকিৎসা ক্ষেত্রে অবদান তিনি জনস্বাস্থ্যের প্রতি লক্ষ রেখে সন্তোষে নিজ বাড়ির আঙি্নায় স্বামীর নামে দাতব্য চিকিৎসালয় প্রতিষ্ঠা করেন।  ১৮৭০ খ্রিষ্টাব্দে ছয়আনীর জমিদার শ্রীমতি জাহ্নবী চৌধুরানী একটি পাঠশালা ও দাতব্য চিকিৎসালয় নির্মাণের সিদ্ধান্ত নেন। কিন্তু তখন এ অঞ্চলে ছিলনা কোন ইটভাটা ছিল না,ইট তৈরীর জন্য তার নির্দেশে সন্তোষ এলাকার জমি থেকে মাটি উত্তোলন করা হয়। এখান থেকে উত্তোলিত মাটি দিয়েই নির্মাণ করা হয় পাঠশালা ও দাতব্য চিকিৎসালয়। যা বর্তমানে জাহ্নবী উচ্চ বিদ্যালয় ও টিবি ক্লিনিক নামে পরিচিত।  অন্যান্য অবদান বিদ্যালয় ও টিবি ক্লিনিক করার জন্য মাটি উত্তোলনের কারণে সেখানে তৈরী হয় ইংরেজী অক্ষর “টি” আকৃতির বিশাল গর্তের। পরে জমিদার জাহ্নবীর নির্দেশে প্রজাদের পানীয় জলের ব্যবস্থা করার জন্য পুকুরে রুপান্তর করা হয়। জাহ্নবী চৌধুরানী বাংলায় লেখা পড়া ভাল জানিতেন । বঙ্গদেশে যে সমুদয় মহিলা জমিদার স্বীয় তীক্ষ বুদ্ধি বলে জমিদারী শাসন করিয়া বিখ্যাত হইয়াছেন, তিনি তাহাদের মধ্য অন্যতম । তিনি স্বীয় ক্ষমতা বলে অনেক অর্থ সৎ কার্য্যে ব্যয় করিয়াও জমিদারীর আয় বহুল পরিমাণে বৰ্দ্ধিত করিয়াছিলেন । তিনি বৈকুণ্টনাথ রায় চৌধুরীকে দত্তক গ্রহণ করেন ।বৈকুণ্টনাথ জাহ্নবী দেবীর জীবিত কালেই অকালে অপুত্রক পরলোক গত হন । তাহার পুত্ৰ বধু রাণী দিনমনি চৌধুরাণী পরে হেমেন্দ্রনাথ রায় চৌধুরীকে দত্তক গ্রহণ করেন । মহিয়সী জাহ্নবী চৌধুরাণী ১৩০৬ বাংলার ১৩ই ফালগুন পরলোক গমন করেন।  তথ্যসূত্র  জাহ্নবী চেীধুরানীর ছবি-সন্তোষ জাহ্নবী উচ্চ বিদ্যালয় হতে সংগ্রীহীত।  বিষয়শ্রেণী:বাংলাদেশী জনহিতৈষী বিষয়শ্রেণী:বাঙালি জনহিতৈষী নারী বিষয়শ্রেণী:বাঙালি জমিদার
শ্রীপুর দ্বারা বোঝানো হতে পারে:   প্রশাসনিক এলাকা   উপজেলা   শ্রীপুর উপজেলা  শ্রীপুর উপজেলা, গাজীপুর  শ্রীপুর উপজেলা, মাগুরা   ইউনিয়ন    উত্তর শ্রীপুর ইউনিয়ন, তাহিরপুর (সুনামগঞ্জ)  দক্ষিণ শ্রীপুর ইউনিয়ন  দক্ষিণ শ্রীপুর ইউনিয়ন, কালীগঞ্জ (সাতক্ষীরা)  দক্ষিণ শ্রীপুর ইউনিয়ন, তাহিরপুর (সুনামগঞ্জ)  শ্রীপুর ইউনিয়ন, চৌদ্দগ্রাম (কুমিল্লা)  শ্রীপুর ইউনিয়ন, জামালপুর সদর (জামালপুর)  শ্রীপুর ইউনিয়ন, বাগমারা (রাজশাহী)  শ্রীপুর ইউনিয়ন, মেহেন্দিগঞ্জ (বরিশাল)  শ্রীপুর ইউনিয়ন, শ্রীপুর (মাগুরা)  শ্রীপুর ইউনিয়ন, সুন্দরগঞ্জ (গাইবান্ধা)  শ্রীপুর খরণদ্বীপ ইউনিয়ন (চট্টগ্রাম)   অন্যান্য   শ্রীপুর  শ্রীপুর পৌরসভা, গাজীপুর  শ্রীপুর, সিলেট  শ্রীপুর জমিদার বাড়ি, মাগুরা  শ্রীপুর মুক্তিযোদ্ধা রহমত আলী কলেজ, গাজীপুর  শ্রীপুর রেলওয়ে স্টেশন, গাজীপুর
শামছুন্নাহার (জন্ম: ৩১ জানুয়ারি ২০০৩) একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে লেফট ব্যাক হিসাবে খেলেন।। তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল ও ২০১৬ সালে তাজিকিস্তানে অনুষ্ঠিত এএফসি অনূর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল -এ বিজয়ী বাংলাদেশ অনূর্ধ্ব-১৪ দলের সদস্য ছিলেন। রক্ষণভাগের খেলোয়াড় হিসেবে তিনি বাংলাদেশ অনূর্ধ্ব-১৭-এর অধীনে সম্প্রতি ২০১৭ সালে এএফসি অনূর্ধ্ব-১৬ নারী আঞ্চলিক চ্যাম্পিয়নশীপ খেলেছেন।   প্রাথমিক জীবন  শামসুন্নাহারের জন্ম ২০০৩ সালের ৩১ জানুয়ারি তারিখে ময়মনসিংহ জেলার ধোবাউড়া উপজেলার কলসিন্দুরের রাণীপুর গ্রামে।   খেলোযাড়ী জীবন  শামসুন্নাহার ২০১৪ সালে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল প্রতিযোগিতায় কলসিন্দুর সরকারি প্রাথমিক বিদ্যালয় দলের হয়ে প্রথম খেলেন।   আন্তর্জাতিক পরিসরে  শামসুন্নাহার ২০১৭ সালে এএফসি অনূর্ধ্ব-১৬ নারী আঞ্চলিক চ্যাম্পিয়নশীপ বাছাই-গ্রুপ সি -এ বাংলাদেশ অনূর্ধ্ব-১৭ দলের সদস্য নির্বাচিত হন। তিনি ইরানের বিপক্ষে ২০১৬ সালের ২৭ আগস্ট অনুষ্ঠিত ম্যাচে প্রথমবারের মতো খেলেছেন।   সম্মাননা   ক্লাব   বসুন্ধরা কিংস মহিলা  বাংলাদেশ মহিলা ফুটবল লীগ বিজয়ী (১): ২০২০   আন্তর্জাতিক  সাফ মহিলা চ্যাম্পিয়নশিপ রানার-আপ : ২০১৬ দক্ষিণ এশীয় গেমস ব্রোঞ্জ : ২০১৬ সাফ অনূর্ধ্ব-১৮ মহিলা চ্যাম্পিয়নশিপ বিজয়ী (১): ২০১৮ বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ বিজয়ী  ট্রফি ভাগাভাগি (১): ২০১৯  এএফসি অনূর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল  বাংলাদেশ অনূর্ধ্ব-১৪  চ্যাম্পিয়ন (২): ২০১৫, ২০১৬।   আরও দেখুন   বাংলাদেশ অনূর্ধ্ব-১৭ জাতীয় নারী ফুটবল দল।   তথ্যসূত্র    বহিঃসংযোগ   বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:ময়মনসিংহ জেলার ব্যক্তি বিষয়শ্রেণী:নারী ফুটসাল খেলোয়াড় বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল রক্ষণভাগের খেলোয়াড় বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
মেঘনা গ্রুপ অব ইন্ডাস্ট্রিজ হচ্ছে (এমজিআই) বৃহত্তম বাংলাদেশী শিল্প প্রতিষ্ঠানগুলোর মধ্যে অন্যতম। এই সংগঠনের অধীনে শিল্পগুলি হচ্ছে রাসায়নিক, সিমেন্ট, ভোক্তা পণ্য, রিয়েল এস্টেট, বীমা, সিকিউরিটিজ, ইউটিলিটি ইত্যাদি। মোস্তফা কামাল এই মেঘনা গ্রুপ অব ইন্ডাস্ট্রিজ প্রতিষ্ঠা করেন। তিনি বাংলাদেশের প্রাইভেট সেক্টরের একজন অগ্রণী শিল্পপতি। প্রতিষ্ঠানটি বাংলাদেশের প্রথম বেসরকারী অর্থনৈতিক অঞ্চল প্রতিষ্ঠা করে।  প্রথম আলো তথ্য মতে ২০২০-২০২১ অর্থবছরে প্রতিষ্ঠানটি ১৪ হাজার কোটি টাকার আমদানি নিয়ে দেশের শীর্ষ আমদানিকারক ছিল।  প্রতিষ্ঠানসমূহ একাত্তর টিভি কামাল ট্রেডিং কোম্পানি লিমিটেড বাগদাদ ভেজিটেবল তেল ইন্ডাস্ট্রিজ লিমিটেড মেঘনা ডেইরি অ্যান্ড ফুড প্রোডাক্ট লিমিটেড মার্কেন্টাইল শিপিং লাইন লিমিটেড মেঘনা ফুড ও ডাল মিলস লিঃ মেঘনা চা কোম্পানি লিমিটেড মেঘনা নারিকেল ও মরচেঞ্জ অয়েল মিলস লিঃ এম.এম. মুদ্রণ ও প্যাকেজিং কোম্পানি লিঃ জি শপিং লিঙ্কে লিমিটেড ইউনাইটেড ফাইবার ইন্ডাস্ট্রিজ লি। ইউনাইটেড ফিডস লিঃ ইউনাইটেড এডবয়ল ওয়েল লিমিটেড ইউনাইটেড মিনারেল ওয়াটার -পিইটি ইন্ডাস্ট্রিজ লিমিটেড অনন্য সিমেন্ট ইন্ডাস্ট্রিজ লিঃ ইউনিক পাওয়ার প্লান্ট লিমিটেড ইউনাইটেড সুগার মিলস লিঃ তানভীর ওয়েল লিমিটেড তানভীর ফুড লিমিটেড তানভীর পলিমার ইন্ডাস্ট্রিজ লিমিটেড সোনারগাঁও সল্ট ইন্ডাস্ট্রিজ লিমিটেড তানভীর স্টিল মিলস লিমিটেড তানভীর পেপার মিলস লিমিটেড জনতা ফ্লোর ও ডাল মিলস লিমিটেড মেঘনা প্রপার্টি লিমিটেড এভারেস্ট সিএনজি রিফুয়েলিং কনভার্সন লিমিটেড এভারেস্ট পাওয়ার জেনারেশন কোম্পানি লিমিটেড মেঘনা শিপ বিল্ডার্স অ্যান্ড ডকইয়ার্ড লিমিটেড ঢাকা প্লাস্টিকের বোতল (পিইটি) ইন্ডাস্ট্রিজ লিমিটেড গ্লোবাল অ্যাড স্টার ব্যাগ ইন্ডাস্ট্রিজ লিমিটেড তাসনিম কেমিক্যাল কমপ্লেক্স লিমিটেড তাসনিম কনডেন্সড মিল্ক লিমিটেড ফ্রেশ সিমেন্ট ইন্ডাস্ট্রিজ লিমিটেড মেঘনা সিডস ক্রাশিং মিলস লিমিটেড ঢাকা সিকিউরিটিজ লিমিটেড বাংলাদেশ ন্যাশনাল ইনসিওরেন্স কোম্পানি লিমিটেড মেঘনা এভিয়েশন লিঃ ইউনাইটেড শিপিং লাইন লিঃ সুরমা মুর্শিদ অয়েল মিলস লিঃ মেঘনা পিভিসি ফ্যাক্টরি লিমিটেড ফ্রেশ পানির বোতল মধুমতি ব্যাংক পিএলসি  তথ্যসূত্র  বহিঃসংযোগ  বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:১৯৭৬-এ প্রতিষ্ঠিত বাংলাদেশী কোম্পানি বিষয়শ্রেণী:ঢাকা ভিত্তিক কোম্পানি
তুমি কি জানো ?...   ... যে যে স্থান নমনীয় হয়, এবং সময়ের শুরু থেকে স্থান একটি পরিমাপযোগ্য হারে সম্প্রসারিত হচ্ছে?   ... যে আমাদের দেহের বেশিরভাগ পরমাণুগুলি ফিউসন প্রক্রিয়ায় নক্ষত্রের মধ্যে সৃষ্টি হয়েছিল?    ...  যে পৃথিবী সমতল নয়, কিন্তু মহাবিশ্ব সমতল? আইনস্টাইনের সাধারণ আপেক্ষিকতা তত্ত্বের উপর ভিত্তি করে বলা যায় যে,  মহাবিশ্ব তিনরকম আকার নিতে পারে: খোলা, বন্ধ, এবং সমতল। আবার, সিএমবিআর-এর ওপর ডব্লিউএমএপি-এর পরিমাপ একটি স্মরণীয় নিশ্চিতকরণ প্রকাশ করে -  মহাবিশ্ব সমতল।    ... যে মহাবিশ্বের দৃশ্যমান বস্তুর গড় ঘনত্ব ১০−৩০ গ্রাম/সে.মি.৩?   ... যে মহাজাগতিক অণুতরঙ্গ পটভূমি বিকিরণের তাপমাত্রা ২.৭ কে?   ... যে পৃথিবী মহাবিশ্ব বা ছায়াপথের কেন্দ্রস্থলে নেই, কারণ মহাবিশ্বের কোনও কেন্দ্রস্থল নেই?   ...  যে, শুধুমাত্র বৃহত্তম কাঠামো বিবেচনা করলে, মহাবিশ্ব ফিলামেন্টগুলো, ফাঁকা স্থানগুলি, সুপারক্লাস্টারগুলি, ছায়াপথ গুচ্ছ এবং ক্লাস্টারগুলি দিয়ে তৈরি হয়েছে? ছায়াপথ গুচ্ছ এবং ক্লাস্টারগুলি সম্মিলিত করেই সুপারক্লাস্টার উদ্গত হয়। পালাক্রমে কিছু সুপারক্লাস্টার দেয়ালের কিছু অংশ গথন করে, যা আবার ফিলামেন্টগুলোরও অংশ।